CELEX: 62014TN0618
Language: el
Date: 2014-08-18 00:00:00
Title: Υπόθεση T-618/14: Προσφυγή της 18ης Αυγούστου 2014 — Grupo Bimbo κατά ΓΕΕΑ (Μορφή μεξικανικού τάκος)

6.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 351/25
            
         Προσφυγή της 18ης Αυγούστου 2014 — Grupo Bimbo κατά ΓΕΕΑ (Μορφή μεξικανικού τάκος)
   (Υπόθεση T-618/14)
   2014/C 351/32
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Grupo Bimbo, SAB de CV (Πόλη του Μεξικού, Μεξικό) (εκπρόσωπoς: N. Fernández Fernández-Pacheco, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 3ης Ιουνίου 2014 στην υπόθεση R 2449/2013-2, στο μέτρο που είναι αντίθετη προς το δίκαιο και δεν τηρεί τις ισχύουσες νομοθετικές διατάξεις περί του κοινοτικού σήματος· ακολούθως, να αποφανθεί υπέρ των αιτημάτων της προσφεύγουσας καθόσον το τρισδιάστατο σήμα του οποίου ζητείται η καταχώριση έχει αρκούντως διακριτικό χαρακτήρα, να δεχθεί την προσφυγή και να διατάξει την καταχώριση στο μητρώο της αιτήσεως καταχωρίσεως του τρισδιάστατου κοινοτικού σήματος αριθ. 1 1 7 48  051, στην κλάση 30 της διεθνούς ταξινομήσεως ως κατά νόμον προσήκει·
            
         
               —
            
            
               μετά την αποδοχή της παρούσας προσφυγής και την καταχώριση της προαναφερθείσας αιτήσεως, να καταδικάσει το ΓΕΕΑ στα δικαστικά έξοδα και στην καταβολή των εξόδων της προσφυγής.
            
         
      Λόγοι και κύρια επιχειρήματα
   
   
      Σήμα προς καταχώριση: Τρισδιάστατο σήμα με μορφή ενός μεξικανικού τάκος για προϊόντα της κλάσεως 30 — αίτηση καταχωρίσεως κοινοτικού σήματος αριθ. 1 1 7 48  051
   
      Απόφαση του εξεταστή: Απόρριψη της αιτήσεως
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 7, παράγραφος 1, στοιχείο β', του κανονισμού 207/2009.